Արևելյան Անատոլիա

Արևելյան Անատոլիա (), Թուրքիայի Հանրապետության պաշտոնական 7 տարածաշրջաններից մեկն է։ Արևելյան Անատոլիայի կազմի մեջ պաշտոնապես մտնում է 14 մարզ (իլ)։ Արևելյան Անատոլիան համապատասխանում է Արևմտյան Հայաստանի մեծ մասին։

 Տերմինի կիրառումը 
«Արևելյան Անատոլիա տարածաշրջան» եզրն առաջին անգամ օգտագործված է եղել 1941 թվականին Թուրքական առաջին աշխարհագրական կոնգրեսի ժամանակLynch, H.F.B., "Armenia, Travels and Studies" London, 1901, vol2 p391. "The natural boundery between Armenia and Asia Minor is the course of the Western Euphrates between the town of Kemah, and its passage through Taurus below Keban-Maden."Oswald, Felix "A Treatise on the Geology of Armenia", London, 1906.։

Համաձայն պատմական գիտությունների դոկտոր Է. Դանիելյանի, «Արևելյան Անատոլիա» տերմինի կիրառումն Արևմտյան Հայաստանում թուրքերի կողմից իրագործվող մշակութային եղեռնի արտահայտություններից է։ «Արևելյան Անատոլիա» տերմինով թուրքական իշխանությունները փորձում են փոխարինել «Արևմտյան Հայաստան» եզրը, ինչը գիտական չէ«Հարավային Կովկաս» և «Արևելյան Անատոլիա» տերմինների քաղաքականածված սխալ կիրառումը։

«Անատոլէ» հունարեն նշանակում է արևելք, իսկ անատոլիկոս՝ արևելյան։ Փոքր Ասիայում՝ Կապադովկիայից, Լիկաոնիայից և Կիլիկիայից արևմուտք 7-9-րդ դարերում, ի թիվս բյուզանդական այլ բանակաթեմերի, գոյություն է ունեցել «Անատոլիկոն» կոչվող բանակաթեմը։ Մասնագիտական գրականության մեջ Անատոլիա անվանումն ավելի լայն իմաստով կիրառվում է միայն Փոքր Ասիայի կապակցությամբ։ Իսկ քանի որ Փոքր Ասիան գտնվում է Հայկական լեռնաշխարհից արևմուտք, ուստի Անատոլիա (իր որևէ հատվածով՝ արևմտյան, կենտրոնական կամ արևելյան) անվան թե՛ գիտական և թե՛ ավելի լայն կիրառումը չի կարող լինել Փոքր Ասիայի սահմաններից դուրս, ուստի չի կարելի տարածել Հայկական լեռնաշխարհի արևմտյան կամ որևէ այլ մասի վրա։

Շրջանառության մեջ դնելով «Արևելյան Անատոլիա» արտահայտությունը՝ թուրքերը ու դաշնակիցները ցանկանում են մոռացության տալ արհեստածին Թուրքիայի բռնազավթած հայկական հողերի ազգային պատկանելության և պահանջատիրության խնդիրը։ Օրինակ, Արևմտյան Հայաստանը, որպես հայոց բնօրրանի մի մաս, անտեսված է պատմական Մետաքսի ճանապարհի արդի միջազգային պատմամշակութային ծրագրում, իսկ Արևելյան Հայաստանից նշվում են միայն Հայաստանի մի քանի պատմական վայրեր։

 Վարչական բաժանում 
Արևելյան Անատոլիայի շրջանը պաշտոնպես բաժանվում է 14 մարզերի (իլերի), որոնք են.
 Աղրի
 Արդահան
 Բինգյոլ
 Բիթլիս
 Էլազըղ
 Էրզինջան
 Էրզրում
 Հաքյարի
 Իգդիր
 Կարս
 Մալաթիա
 Մուշ
 Թունջելի
 Վան

 Տես նաև 
 Արևմտյան Հայաստան
 Թուրքիայի տարածաշրջաններ
 Վեց հայկական վիլայեթ

 Ծանոթագրություններ 

Կատեգորիա:Արևելյան Անատոլիա
Կատեգորիա:Արևմտյան Հայաստանի վարչական բաժանում